Title: ประกาศคณะกรรมการควบคุมการขนส่งทางบก ประจำจังหวัดสงขลา ฉบับที่ 61 (พ.ศ. 2552) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดสงขลา สายที่ 8293 หาดใหญ่-บ้านต้นปลิง ให้มีรายละเอียดเส้นทางแยกช่วงหาดใหญ่-ดรงพยาบาลนาหม่อม

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดสงขลา
ฉบับที่
๖๑ (พ.ศ. ๒๕๕๒)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดสงขลา สายที่ ๘๒๙๓ หาดใหญ่-บ้านต้นปลิง
ให้มีรายละเอียดเส้นทางแยกช่วงหาดใหญ่-โรงพยาบาลนาหม่อม[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดสงขลา
ฉบับที่ ๒๙ (พ.ศ. ๒๕๓๕) ลงวันที่ ๑๒ พฤศจิกายน ๒๕๓๕
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔
สายที่ ๘๒๙๓ หาดใหญ่-บ้านต้นปลิง ขึ้น นั้น

คณะกรรมการควบคุมการขนส่งทางบกประจำจังหวัดสงขลาได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดสงขลา ในการประชุม ครั้งที่
๑/๒๕๕๑ เมื่อวันที่ ๑๐ มิถุนายน ๒๕๕๑
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๑๑/๒๕๕๒ เมื่อวันที่ ๒๖ พฤษภาคม ๒๕๕๒ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดสงขลา สายที่ ๘๒๙๓ หาดใหญ่-บ้านต้นปลิง โดยให้มีรายละเอียดเส้นทางดังต่อไปนี้
คือ

หมวด ๔ สายที่ ๘๒๙๓ หาดใหญ่-บ้านต้นปลิง
เริ่มต้นจากสถานีขนส่งผู้โดยสารอำเภอหาดใหญ่
ไปตามทางหลวงแผ่นดินหมายเลข ๔ ถึงสี่แยกคลองหวะ แยกซ้ายไปตามทางหลวงแผ่นดินหมายเลข
๔๓ ถึงอำเภอนาหม่อม แยกซ้ายไปตามทางหลวงชนบท ผ่านสถานีรถไฟบ้านนาม่วง
ถึงทางหลวงแผ่นดินหมายเลข ๔๓ ตรงไปตามทางหลวงชนบท ผ่านบ้านแม่เปี๊ยะ บ้านลานไทร
ไปสุดเส้นทาง ณ สถานที่จอดรถโดยสารประจำทางบ้านต้นปลิง
ช่วงหาดใหญ่-โรงพยาบาลนาหม่อม
เริ่มต้นจากสถานีขนส่งผู้โดยสารอำเภอหาดใหญ่ ไปตามทางหลวงแผ่นดินหมายเลข ๔
ถึงสี่แยกคลองหวะ แยกซ้ายไปตามทางหลวงแผ่นดินหมายเลข ๔๓ ผ่านบ้านควนจง
อำเภอนาหม่อม บ้านทุ่งฆ้อ ไปสุดเส้นทาง ณ
สถานที่จอดรถโดยสารประจำทางบริเวณโรงพยาบาลนาหม่อม

ประกาศ
ณ วันที่ ๒๓ มิถุนายน พ.ศ. ๒๕๕๒
สนธิ
 เตชานันท์
ผู้ว่าราชการจังหวัดสงขลา
ประธานกรรมการควบคุมการขนส่งทางบก
ประจำจังหวัดสงขลา

ปริยานุช/ผู้จัดทำ
๒๑
กรกฎาคม ๒๕๕๓

นันท์นภัสร์/ตรวจ
๒๑
กรกฎาคม ๒๕๕๓

[๑]
ราชกิจจานุเบกษา เล่ม ๑๒๗/ตอนที่ ๑๐๘ ง/หน้า ๑๕๘/๑๕ กรกฎาคม ๒๕๕๓